b'\n_START_ARTICLE_\nBjarne Laustsen\n_START_SECTION_\nBaggrund\n_START_PARAGRAPH_\nBjarne Laustsen blev f\xc3\xb8dt i Skivum i 1953 som s\xc3\xb8n af Harry Laustsen og Anna Laustsen. Bjarne Laustsen kom til at g\xc3\xa5 i Skivum Skole fra 1960 til 1967 og var p\xc3\xa5 \xc3\x98sthimmerlands Ungdomsskole i 1969. Han blev udl\xc3\xa6rt som maskinarbejder fra virksomheden Norden, FLS. Laustsen var herefter ansat p\xc3\xa5 Hydrema i St\xc3\xb8vring fra 1976, valgt som tillidsmand fra 1978-92. Fra 1994 og frem til 1998 var han instrukt\xc3\xb8r p\xc3\xa5 Metalskolen J\xc3\xb8rlunde._NEWLINE_Laustsen er bosiddende i St\xc3\xb8vring.\n_START_SECTION_\nPolitiske karriere\n_START_PARAGRAPH_\nLausten var medlem af bestyrelsen for Socialdemokratiet i St\xc3\xb8vring fra 1982 og dets formand 1984-1986. Han var formand for Socialdemokraterne i Metal Aalborg 1985-2001 og kredsformand i Aarskredsen 1986-1988. Han var medlem af byr\xc3\xa5det i St\xc3\xb8vring Kommune 1986-1993._NEWLINE_Lausten var Socialdemokraternes folketingskandidat i Aarskredsen 1988-1991 og i Frederikshavnkredsen fra 1997. Han kom ind i Folketinget den 11. november 1992 og sad der frem til 20. september 1994. Den 11. marts 1998 kom han igen i Folketinget og har siddet der siden._NEWLINE_Han var formand for Folketingets Arbejdsmarkedsudvalg i perioden oktober 2000 \xe2\x80\x94 november 2001.\n_START_SECTION_\nTillidshverv\n_START_PARAGRAPH_\nFormand for Metal Ungdom i Aalborg. Skolen\xc3\xa6vnsmedlem p\xc3\xa5 Karens Minde Skolen 1978-85. Bestyrelsesmedlem hos Metal Aalborg fra 1985. G\xc3\xa6stel\xc3\xa6rer ved Skolekontakt i Aalborg 1987-92._NEWLINE_Bjarne Laustsen blev 22. oktober 2013 valgt som Kommitteret for Hjemmev\xc3\xa6rnet for en fire\xc3\xa5rig periode.'